Viļņas Pētera un Pāvila pareizticīgo baznīca

Viļņas Pētera un Pavila pareizticīgo baznīca (lietuviešu: Vilniaus šv. apaštalų Petro ir Povilo cerkvė, krievu: Церковь Первоверховных Апостолов Святых Петра и Павла) ir 1908. gadā uzcelts Lietuvas Pareizticīgās baznīcas koka dievnams, kas atrodas Lietuvas galvaspilsētas Viļņas Naujoji Vilņas rajonā, reģionālas nozīmes Lietuvas valsts kultūras piemineklis (unikālais kods — 17389). 1903. gadā ar Viļņas gubernatora sievas Sofijas Verjovkinas atbalstu tika nodibināta komiteja baznīcas celtniecībai. 1908. gadā koka baznīcu iesvētīja Viļņas arhibīskaps Nikandrs. 1914. gadā tika uzsākta ķieģeļu baznīcas celtniecība. Pirmā pasaules kara laikā, kad 1915. gadā Viļņu ieņēma vācieši, daļēji uzbūvētā celtne tika nojaukta un ķieģeļi izmantoti pulvera rūpnīcas celtniecībai. 1933. gadā dievnams kļuva par atsevišķas draudzes baznīcu. Pēc PSRS okupācijas 1947. gadā draudze tika reģistrēta, bet 1955. gadā izbūvēts jauns zvanu tornis. Ārējās saites Oficiālā tīmekļa vietne Ieraksts Lietuvas kultūras vērtību reģistrā Vikikrātuvē par šo tēmu ir pieejami multivides faili. Skatīt: Viļņas Pētera un Pāvila pareizticīgo baznīca.